**Ojakkala** on taajama Vihdissä Länsi-Uudellamaalla noin 45 kilometriä Helsingistä luoteeseen. Enäjärven rannalla sijaitsevan taajaman asukasluku oli vuoden 2022 lopussa 1 394. Se on Vihdin kunnan kolmanneksi suurin taajama Nummelan ja Vihdin kirkonkylän jälkeen. Ojakkalan läpi kulkee yksiratainen Hyvinkään–Karjaan rautatie, jonka sähköistys valmistunee 2024. Ojakkalan kylä tunnetaan erityisesti urheilusta ja ulkoilusta. Ojakkalassa sijaitseva muun muassa vuonna 1984 perustettu hiihtokeskus Vihti Ski Center, vuonna 2000 perustettu golfkeskus Vihti Golf Center ja 2017 perustettu PuuhaPark.

Ojakkalassa toimii urheiluseura Ojakkalan Visa, joka on järjestänyt alueella muun muassa puistohiihtoja. Aikaisemmin Ojakkalassa on järjestetty muun muassa Vihdin Vesivauhtikisat. Vihdin Moottori-Miehet järjesti vuosikymmenien ajan motorcross-kisoja Ojakkalassa.

Ojakkalassa toimivat myös Hennolan kotieläinpiha, VHL-huolto ja Maxit Oy Ab. Ojakkalan Kotkaniemessä sijaitsee muun muassa Yaran koetila. Ojakkalan koulussa työskentelee luokat 1–6.

Historia
--------

Ojakkalan alueella sijaitsee 1500-luvulta peräisin oleva Kotkaniemen kartano, joka toimii nykyisin Yaran koetilana. Vuonna 1871 Ojakkalaan avattiin Vihdin ensimmäinen kansakoulu: Pietilän kansakoulu. Ojakkalan rautatieasema avattiin liikenteelle 1897 ja se toimi aina 1960-luvulle saakka. Asema toimi myös yksityisen kapearaiteisen 600-millimetrisen Ojakkalan–Olkkalan rautatien pääteasemana vuosina 1912–1956.*lähde?*

Ojakkala oli Vihdin kunnan tärkeä kaupallinen ja liikenteellinen keskus 1930-luvulle ja sotien aikoihin saakka. Ojakkalan asemalla toimi muun muassa Vihdin Seudun Osuusliikkeen pääkonttori sekä leipomo. Jatkosodan aikana Neuvostoliitto pommitti Ojakkalan asemaa. Nummelan vauhdikkaimman kasvun aikana Ojakkala menetti asemansa keskuksena, mutta on sittemmin kehittynyt nauhakaupunkina Nummelan yhteyteen.

Lähteet
-------

* Anttila, Casper: *Ihmisten Vihti*. Vihti: Vihdin kunta, 1993. ISBN 952-90-4752-5.

### Viitteet

1. 1 2 3  Taajamat väkiluvun ja väestöntiheyden mukaan, 2022 *Tilastokeskus*. Viitattu 24.2.2024.
2. ↑  Marja Keski-Luopa: Hangon-radan sähköpylväät pystyssä jo Nummelassa asti – näin työ etenee *Nurmijärven Uutiset*.  19.3.2023. Viitattu 14.10.2023.
3. ↑  Vihdissä on Suomen uusin aktiviteettipuisto *Vihdin Uutiset*.  Arkistoitu 21.4.2018. Viitattu 21.4.2018.
4. 1 2 3  Anttila 1993, s. 6
5. ↑  Hennolan kotieläinpiha - Etusivu *hennola.net*. Viitattu 21.4.2018. (englanniksi)


|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Vihti |
| --- |
|  |
| 
* Uusimaa
* Helsingin seutu

 |
|  |
| Kylät ja kaupunginosat | 

|  |  |
| --- | --- |
| Taajamat | 
* Nummela
* Ojakkala
* Otalampi
* Vihdin kirkonkylä

 |
|  |
| Kylät | 
* Haimoo
* Herrakunta
* Huhmari–Palojärvi
* Irjala–Pääkslahti
* Jokikunta
* Moksi
* Oinasjoki
* Olkkala
* Selki
* Siippoo
* Tervalampi
* Vanjoki
* Vanjärvi
* Vesikansa
* Vihtijärvi

 |

 | Vihdin vaakuna |
|  |
| Rakennukset ja rakennelmat | 
* Olkkalan kartano
* Pyhän Birgitan kirkon rauniot
* Vihdin kirkko

 |
|  |
| Museot | 
* Vihdin kulttuurihistoriallinen museo

 |

 |